Lav et referat af nedenstående tekst:

Tekst:
For anden gang på en uge udbrød der brand på en gård på Gårdbosøvej ved Aalbæk. Kort før middagstid mandag måtte Nordjyllands Beredskab rykke ud til gården, efter ilden var blusset op igen. - Der er tale om, at nogle gløder nederst i tomten, hvor laden tidligere stod, er blusset op igen, efter vinden er taget til, fortæller indsatsleder Ib Nielsen fra Nordjyllands Beredskab. Der er således ikke noget, der indikerer mystiske omstændigheder om brand nummer to på stedet. Brandfolkene forventer, at det kommer til at tage adskillige timer, inden man har skilt alt ad og sprøjtet de mange halmrester med vand. Den trelængede gård på Gårdbosøvej brød natten til søndag i brand. Det lykkedes familien at få reddet ejendommens 35 kreaturer ud, så hverken dyr eller mennesker kom til skade ved branden. Gården har til gengæld taget skade. Det lykkedes brandfolk fra Ålbæk, Skagen og Frederikshavn at redde ejendommens stuehus, men gårdens øvrige bygninger er udbrændt.

Referat:
For en uge siden brændte en trelænget gård ved Aalbæk ned til grunden. Vinden fik i dag ilden til at blusse op igen.